./data/phi0474/phi005/phi0474.phi005.perseus-lat2.xml
M. Tullius Cicero
placuit ei; quaesivit unde esset epistula; respondit Agrigento  iste litteras ad quos solebat misit, ut is anulus ad se primo quoque tempore adferretur  ita litteris istius patri familias, L  Titio, civi Romano, anulus de digito detractus est    illa vero eius cupiditas incredibilis est  nam ut in singula conclavia, quae iste non modo Romae sed in omnibus villis habet, tricenos lectos optime stratos cum ceteris ornamentis convivi quaereret, nimium multa comparare videretur; nulla domus in Sicilia locuples fuit ubi iste non textrinum instituerit